**Sofyan Amrabat** (\*21. august 1996, Huizen, Holandsko) je marocký profesionálny futbalista, ktorý hráva na poste defenzívneho stredopoliara v anglickom klube Manchester United kde je na hosťovaní z talianskeho klubu ACF Fiorentina.

Ranný život
-----------

Amrabat sa narodil v holandskom meste Huizen, rodičom marockého pôvodu. Jeho starší brat Nordin Amrabat je bývalý reprezentant Maroka.

Klubová kariéra
---------------

### FC Utrecht

Amrabat sa pripojil k mládežníckemu tímu FC Utrecht v roku 2007. Sedem rokov pôsobil v akadémii a svoj debut v A-tíme si odkrútil 2. novembra 2014 pri výhre 3:1 nad Vitesse Arnhem. Zo začiatku nedostával veľa priestoru. Do základnej zostavy sa prebojoval na začiatku sezóny 2016/17.

### Feyenoord

V lete 2017 prestúpil Amrabat v rámci Eredivisie do Feyenoordu Rotterdam za 4 milióny eur. V klube podpísal štvorročnú zmluvu. V tíme debutoval 13. augusta pri výhre 2:1 nad Twente Enschede. Dňa 13. septembra debutoval Amrabat v skupinovej fázy Lige majstrov UEFA pri prehre 0:4 s Manchestrom City. V druhom zápase skupiny dňa 26. septembra strelil Amrabat svoj prvý gól v klube pri prehre 1:3 s Neapolom. V sezóne vyhral s Feyenoordom KNVB Cup keď vo finále zvíťazili 2:0 nad AZ Alkmaar.

### Club Brugge

V auguste 2018 sa pripojil k belgickému klubu Club Brugge za 2,5 miliónov eur. V tíme debutoval 26. augusta pri výhre 2:1 nad RSC Anderlecht.

### Hellas Verona

V auguste 2019 bol Amrabat poslaný na hosťovanie s opciou do talianskeho klubu Hellas Verona, v januári 2020 Hellas Verona využila opciu v hodnote 3,5 miliónov eur. Amrabat bol okamžite predaný do ACF Fiorentina za 20 miliónov eur. V Hellase Verona však zostal do konca sezóny 2019/20 na hosťovaní keďže počas sezóny nemal povolené hrať za viac ako dva kluby.

### ACF Fiorentina

Amrabat debutoval vo Fiorentine dňa 26. septembra pri prehre 3:4 s Inter Miláno. Svoj prvý gól v klube strelil 14. februára 2022 pri výhre 1:2 so Spezia Calcio. V sezóne 2022/23 sa s Fiorentinou dostal do finále Konferenčnej ligy UEFA 2022/23 kde ale prehrali s West Hamom United 1:2.

#### Hosťovanie v Manchestri United

Dňa 1. septembra 2023 Amrabat prišiel do Manchestru United na hosťovanie s opciou do konca sezóny 2023/24. Fiorentine zaplatia za hosťovanie 8,5 miliónov eur.

Reprezentačná kariéra
---------------------

Amrabat mohol reprezentovať Holandsko alebo Maroko. Najprv reprezentoval Holandsko keď odohral štyri duely za reprezentáciu do 15 rokov. Neskôr sa rozhodol pre Maroko. 

Dňa 28. marca 2017 debutoval v seniorskej reprezentácii Maroka pri výhre 1:0 nad Tuniskom v priateľskom zápase.

Amrabat bol súčasťou konečnej nominácie na Majstrovstvá sveta vo futbale 2018 v Rusku. Na turnaji zasiahol iba do prvého zápasu s Iránom (0:1). Maroko skončilo na turnaji v skupine.

Amrabat bol súčasťou konenčnej nominácie na Majstrovstvá sveta vo futbale 2022 v Katare. Na turnaji odohral všetkých sedem zápasov. Maroko skončilo na turnaji na štvrtom mieste keď sa ako prvá africká krajina dostala do semifinále Majstrovstiev sveta.

Štatistiky kariéry
------------------

### Klubové

*K 8. septembru 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Ligový pohár | Európske súťaže | Ostatné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| FC Utrecht | 2014/15 | Eredivisie | 4 | 0 | 0 | 0 | ― | ― | ― | 4 | 0 |
| 2015/16 | 7 | 0 | 1 | 0 | ― | ― | 4**1** | 0 | 12 | 0 |
| 2016/17 | 31 | 0 | 4 | 0 | ― | ― | 3**1** | 1 | 38 | 1 |
| Celkom | 42 | 24 | 5 | 0 | ― | ― | 7 | 1 | 54 | 1 |
| Feyenoord | 2017/18 | Eredivisie | 21 | 1 | 3 | 0 | ― | 6**2** | 1 | 1**3** | 0 | 31 | 2 |
| 2018/19 | 0 | 0 | 0 | 0 | ― | 1**4** | 0 | 1**3** | 0 | 2 | 0 |
| Celkom | 21 | 1 | 3 | 0 | ― | 7 | 1 | 2 | 0 | 33 | 2 |
| Club Brugge | 2018/19 | Jupiler League | 24 | 1 | 1 | 0 | ― | 4**2 4** | 0 | ― | 29 | 1 |
| 2019/20 | 1 | 0 | 0 | 0 | ― | ― | ― | 1 | 0 |
| Celkom | 25 | 1 | 1 | 0 | ― | 4 | 0 | ― | 30 | 1 |
| Hellas Verona (hosť.) | 2019/20 | Serie A | 34 | 1 | 0 | 0 | ― | ― | ― | 34 | 1 |
| ACF Fiorentina | 2020/21 | 31 | 0 | 2 | 0 | ― | ― | ― | 33 | 0 |
| 2021/22 | 23 | 1 | 2 | 0 | ― | ― | ― | 25 | 1 |
| 2022/23 | 29 | 0 | 5 | 0 | ― | 15**5** | 0 | ― | 49 | 0 |
| Celkom | 83 | 1 | 9 | 0 | ― | 15 | 0 | ― | 107 | 1 |
| Manchester United (hosť.) | 2023/24 | Premier League | 0 | 0 | 0 | 0 | 0 | 0 | 0 | 0 | ― | 0 | 0 |
| Celkovo | 450 | 116 | 33 | 12 | 27 | 13 | 55 | 20 | 4 | 0 | 569 | 161 |

Poznámky
**1** Skupina o Konferenčnú ligu UEFA
**2** Liga majstrov UEFA
**3** Johan Cruijff Schaal
**4** Európska liga UEFA
**5** Európska konferenčná liga UEFA
### Medzinárodné

*K 8. septembru 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Maroko | 2017 | 2 | 0 |
| 2018 | 6 | 0 |
| 2019 | 6 | 0 |
| 2020 | 4 | 0 |
| 2021 | 9 | 0 |
| 2022 | 19 | 0 |
| 2023 | 3 | 0 |
| Celkovo | 49 | 0 |

Úspechy hráča
-------------

**Feyenord**

* KNVB Cup: 2017/18
* Johan Cruijff Schaal: 2017, 2018

**Club Brugge**

* Jupiler League: 2018/19

Referencie
----------

1. ↑   *Marokko-uitblinker Amrabat: van Ten Hag-wingback tot doelwit van Europese top* [online]. www.voetbalprimeur.nl, [cit. 2023-09-08]. Dostupné online. (po flámsky)
2. ↑   *Sofyan Amrabat voor vier miljoen naar Feyenoord* [online]. www.rtvutrecht.nl, 2017-06-30, [cit. 2023-09-08]. Dostupné online. (po flámsky)
3. ↑   *Feyenoord laat Amrabat met tegenzin naar Club Brugge gaan* [online]. nos.nl, 2018-08-24, [cit. 2023-09-08]. Dostupné online. (po flámsky)
4. ↑   *DPG Media Privacy Gate* [online]. myprivacy.dpgmedia.nl, [cit. 2023-09-08]. Dostupné online.
5. ↑   *Sofyan Amrabat*. [s.l.] : [s.n.], 2023-09-05. Page Version ID: 1173988642. Dostupné online. (po anglicky)
6. ↑   *Sofyan Amrabat: Manchester United sign midfielder from Fiorentina on loan with £21.4m option to buy* [online]. Sky Sports, [cit. 2023-09-08]. Dostupné online. (po anglicky)

Externé odkazy
--------------

Zdroj
-----

*Tento článok je čiastočný alebo úplný preklad článku Sufján Amrabat na českej Wikipédii.*